— 18 — 



diz, tout le mort bois et le conduit de le mener là où leurs 

 plaira et bon leurs semblera, exceptez le chayne. 



Et, moyennans les choses dessus dictes, nous lesdiz Jelian 

 et Anthoinne, c'est assavoir je ledit Anthoinne de l'auctoritey 

 que dessus , pour nous et noz hoirs et ceulx quilz de nous 

 hauront cause ou temps advenir, seigneurs et dames desdiz 

 lieux , yceulx habitans d'Oissellart , et ceulx quilz de leurs 

 hauront cause ou temps advenir , bavons affranchiz et affran- 

 chissons par ces présentes lettres de toutes servi tu tes, main- 

 morte et des subsides, prises, quises, gaietés, courvées et 

 autres servitutes quelcunques, sens aucune chose excepter ou 

 retenir, mais que tant seullement la seignoirie et justice haulte 

 et basse et moïenne, anssin comme nous en bavons accostumez 

 d'user, et aussi exceptez et réservez à nous et à nosdiz hoirs 

 les choses dessus dictes et devisées à nous dehuees chascum 

 an par. lesdiz habitans tant seullement et non autres. 



Lesquelles choses dessus dictes, c'est assavoir : ladicte somme 

 de quarante escuz d'or ou monoie à la valeur , de faire achar- 

 roier une courvée de froment et une autre d'avenne en mois- 

 sons , la courvée à la falcille, et chascun fue une courvée en 

 vandanges, de mettre une gaieté ou chas tel, de paier le droit 

 de cellui quil garde la porte du bourg, de aidier à marier fille, 

 et quant le filz devrient chevallier , de la prise du corps du 

 seigneur , du vouaige d'oultremer, l'ost et la chevalchie, d'ap- 

 peller la justice dessus diz , lesquelles choses dessus dictes et 

 non autres lesdiz habitans sairont tenuz de faire tenir, garder 

 et accomplir par la forme et manière que dessus et en ces 

 présentes sont escriptes et devisées, sens aucunement venir ou 

 faire venir ou temps advenir au contraire ; en telle manière 

 que doires en avant lesdiz habitans présens et advenir et leurs 

 hoirs sont frans bourgois et de franche condiction , méans les 

 choses dessus dictes, comme sont les frans bourgois du conte 

 de Bourgoingne, sens ce que jamais ou temps advenir nous, 

 nosdiz hoirs et successeurs leurs puissions ou doigiens aucune 

 autre chose demander, exiger ou quereller pour quelcunque 



